wannaphong/clean_thaiwikipedia huggingface dataset:
# มหาวิทยาลัยเมย์นูธ
มหาวิทยาลัยแห่งชาติไอร์แลนด์ (เมย์นูธ) (; อักษรย่อ: NUIM) หรือที่รู้จักกันทั่วไปในชื่อ มหาวิทยาลัยเมย์นูธ (อักษรย่อ: MU) เป็นมหาวิทยาลัยที่เป็นส่วนประกอบของมหาวิทยาลัยแห่งชาติไอร์แลนด์ในเมย์นูธ เคาน์ตีคิลแดร์ ประเทศไอร์แลนด์ นับเป็นมหาวิทยาลัยที่อายุน้อยที่สุดของประเทศไอร์แลนด์จนกระทั่งมหาวิทยาลัยเทคโนโลยีดับลินได้รับการก่อตั้งขึ้นใน ค.ศ. 2019 ตามที่ก่อตั้งโดยรัฐบัญญัติมหาวิทยาลัย ค.ศ. 1997 จากจากคณะอาจารย์ฆราวาสของเซนต์แพทริกส์คอลเลจ (เมย์นูธ) ที่ในปัจจุบันนี้แยกออกมา ซึ่งก่อตั้งขึ้นใน ค.ศ. 1795 ทั้งนี้ เมย์นูธเป็นเมืองมหาวิทยาลัยแห่งเดียวในประเทศไอร์แลนด์ ส่วนมหาวิทยาลัยอื่น ๆ ทั้งหมดตั้งอยู่ในเมืองต่าง ๆ

thumb|โบสถ์น้อยเซนต์แพทริก เมย์นูธ

มหาวิทยาลัยประกอบด้วยวิทยาเขตที่เชื่อมต่อกันสองแห่ง ได้แก่ วิทยาเขตทางตอนใต้ที่เก่ากว่า มีอาคารสมัยคริสต์ศตวรรษที่ 19 ร่วมกับวิทยาลัยเซนต์แพทริก และข้ามถนนสาธารณะไปจะเป็นวิทยาเขตทางตอนเหนือที่ทันสมัย มีพื้นที่ประมาณ 100 เอเคอร์ (0.40 ตร.กม.)

ด้วยจำนวนนักศึกษาที่ลงทะเบียนมากกว่า 13,000 คน และเจ้าหน้าที่กว่า 900 คน จากกว่า 20 ประเทศ จึงทำให้มหาวิทยาลัยแห่งนี้เป็นมหาวิทยาลัยที่เล็กที่สุดแต่เติบโตเร็วที่สุดของประเทศไอร์แลนด์ กระทั่งใน ค.ศ. 2009 มหาวิทยาลัยเมย์นูธได้รับการจัดอันดับให้เป็นมหาวิทยาลัยชั้นนำ 500 อันดับแรกในการจัดอันดับมหาวิทยาลัยโลกโดยไทมส์ไฮเออร์เอดยูเคชัน-คิวเอส ส่วนการจัดอันดับมหาวิทยาลัยโลกโดยคิวเอส ค.ศ. 2012 ได้ทำให้มหาวิทยาลัยเมย์นูธอยู่ในกลุ่ม 501–550 ทั่วโลก แต่ล่าสุด มหาวิทยาลัยเมย์นูธได้รับการจัดอันดับให้อยู่ในกลุ่ม 701–750 ในการจัดอันดับมหาวิทยาลัยโลกโดยคิวเอส ค.ศ. 2019 ส่วนใน ค.ศ. 2008 ได้รับการขนานนามให้เป็น 'มหาวิทยาลัยแห่งปี' จากหนังสือพิมพ์เดอะซันเดย์ไทมส์ ใน ค.ศ. 2011 มหาวิทยาลัยเมย์นูธได้กลายเป็นสถาบันแรกและแห่งเดียวนอกทวีปอเมริกาเหนือที่ได้รับการรวมอยู่ในวิทยาลัยที่ดีที่สุดของเดอะพรินซ์ตันรีวิว นอกจากนี้ มหาวิทยาลัยดังกล่าวยังมีสัดส่วนสูงสุดของการมีส่วนร่วมของมหาวิทยาลัยในประเทศไอร์แลนด์ด้วยนักศึกษาที่เป็นผู้ใหญ่ (16 เปอร์เซ็นต์) และนักศึกษาที่เข้าถึงได้ (22 เปอร์เซ็นต์)
# เกาะเอลิแฟนไทนี
เอลิแฟนไทนี (; ;  Elephantíne;  (Ə)iêw) เป็นเกาะบนแม่น้ำไนล์ เป็นส่วนหนึ่งของเมืองอัสวานในอียิปต์ตอนบน แหล่งโบราณคดีบนเกาะได้รับการขึ้นทะเบียนเป็นแหล่งมรดกโลกโดยยูเนสโกในปี ค.ศ. 1979 พร้อมกับตัวอย่างสถาปัตยกรรมอียิปต์ตอนบนอื่น ๆ รวมถึงอาบูซิมเบลและฟิเล
# เอบี สารถี
เอบี สารถี (อังกฤษ: AB Aurigae) เป็นดาวฤกษ์ประเภทเฮอร์บิก Ae อายุน้อยในกลุ่มดาวสารถี อยู่ห่างจากดวงอาทิตย์ ประมาณ 531 ปีแสง จัดอยู่ในกลุ่มสเปกตรัม A0Ve  มีเส้นสเปกตรัมส่องสว่างตรงกับเส้นของดาวในแถบลำดับหลักประเภท A มีมวล 2.4 เท่าของดวงอาทิตย์ มีอุณหภูมิยังผล 9,772 เคลวิน กำลังส่องสว่างเป็น 38 เท่าของดวงอาทิตย์

เป็นที่รู้กันว่าดาวดวงนี้มีแผ่นฝุ่น ซึ่งอาจก่อตัวเป็นดาวเคราะห์และดาวแคระน้ำตาล เป็นส่วนหนึ่งของ ที่ตัวดาวนี้เองยังมีการพบเมฆระหว่างดวงดาวที่มีขนาดเล็กและหนาแน่นสูงซึ่งทำลายจานฝุ่นและทำให้เกิด เนบิวลาสะท้อนแสงมากยิ่งขึ้น

 ระบบดาวเคราะห์ 
ในปี ค.ศ. 2017 กล้อง ALMA ได้ถูกใช้เพื่อจับภาพของจานดาวเคราะห์ก่อนเกิดซึ่งก่อกำเนิดดาวเคราะห์รอบดาวดวงนี้ ภาพได้แสดงแผ่นจานฝุ่นที่มีรัศมีประมาณ 120 หน่วยดาราศาสตร์ และมองเห็นช่องว่างอย่างชัดเจน โดยภายในช่องว่างนี้ ตรวจพบแขนกังหันก๊าซที่มีคาร์บอนมอนอกไซด์  

Oppenheimer et al. (2008)ได้สังเกตการณ์พบลักษณะวงแหวนภายในจานฝุ่นของดาวดวงนี้ซึ่งเป็นอาณาเขตที่ไม่เคยสังเกตเห็นมาก่อนในช่วงห่างจากดาวฤกษ์หลัก 43-302 AU ช่องว่างรัศมี 102 AU ได้บ่งชี้ถึงการก่อตัวของวัตถุขนาดเล็กอย่างน้อยหนึ่งชิ้นที่ระยะโคจรประมาณ 100 AU ซึ่งวัตถุดังกล่าวอาจเป็น ดาวเคราะห์นอกระบบ ขนาดยักษ์หรือดาวแคระน้ำตาล อย่างไรก็ตาม วัตถุนี้ยังไม่ได้รับการยืนยัน

 รวมรูปภาพ
# อัลลิชต์
อัลลิชต์  เป็นหมู่บ้านชาวอียิปต์ที่ตั้งอยู่ทางใต้ของกรุงไคโร เป็นที่ตั้งของที่ฝังพระศพของราชวงศ์และชนชั้นสูงในช่วงสมัยราชอาณาจักรกลาง รวมถึงพีระมิดจำนวนสองแห่งที่สร้างโดยฟาโรห์อเมนเอมฮัตที่ 1 และฟาโรห์เซนุสเรตที่ 1 และพีระมิดประธานทั้งสองแห่งถูกล้อมรอบด้วยพีระมิดบริวารที่มีขนาดเล็กกว่าของเหล่าสมาชิกเชื้อพระวงศ์ และสุสานมาสตาบาอีกจำนวนมากของข้าราชการระดับสูงและสมาชิกในครอบครัวของพวกเขา สิ่งก่อสร้างเหล่านี้ถูกสร้างขึ้นตลอดช่วงของราชวงศ์ที่สิบสองและสิบสามแห่งอียิปต์ และสถานที่นี้ยังเป็นที่รู้จักสำหรับหลุมฝังศพของสตรีผู้หนึ่งนามว่า เซเนบติซิ ซึ่งไม่ได้ถูกโจรปล้นสุสานเข้ามาบุกรุกและได้ค้นพบชุดเครื่องประดับ พีระมิดของฟาโรห์เซนุสเรตที่ 1 ยังคงหลงเหลืออยู่ในสภาพที่ดีเยี่ยมที่สุดจากสิ่งปลูกสร้างที่สร้างขึ้นช่วงเวลานั้น โลงศพในหลุมฝังศพของหัวหน้านักบวชนามว่า เซเซนเนปเนฟ ซึ่งมีตำราคัมภีร์มรณะของชาวอียิปต์โบราณในรูปแบบแรกสุดที่ค้นพบ

เขตพื้นที่เมืองอียิปต์โบราณของอัลลิชต์ อยู่ยนบนฝั่งตะวันตกของแม่น้ำไนล์ ประมาณ 65 กม. ทางใต้ของเมืองไคโร ซึ่งเป็นสุสานของราชวงศ์ที่สิบสอง แห่งอียิปต์ใกล้กับเมืองอิทจ์-ทาวี ซึ่งเป็นที่มาของชื่อหมู่บ้านในสมัยปัจจุบัน
# วาดีอัลฮูดี
วาดีอัลฮูดี (เป็นวาดี (หุบเขาหรือพื้นท้องน้ำ) ในทะเลทรายตะวันออกทางตอนใต้ของอียิปต์ บริเวณนี้เป็นที่ตั้งของเหมืองโบราณสำหรับแร่แอเมทิสต์ วาดีอัลฮูดีมีความสำคัญในด้านโบราณคดี เนื่องจากมีจารึกหินและภาพสลักจำนวนมาก โดยส่วนใหญ่มีอายุย้อนไปถึงสมัยราชอาณาจักรกลาง เนื่องจากแร่แอเมทิสต์ได้รับความนิยมเป็นพิเศษในช่วงเวลานั้น วาดีอัลฮูดียาวจรดสุดที่แม่น้ำไนล์ห่างจากเมืองอัสวานไปทางทิศเหนือเพียงไม่กี่กิโลเมตร และพาดไปทางทิศตะวันออกเฉียงใต้ เหมืองแร่แอเมทิสต์โบราณดังกล่าวตั้งอยู่ห่างจากเมืองอัสวานไปทางทิศตะวันออกเฉียงใต้ประมาณ 20 กิโลเมตรAshraf I. Sadek: Wadi el-Hudi: The amethyst mining Inscriptions I, Text, Warminster 1980, , p. 1, map 1, on p. 177
# บะนีฮะซัน
บะนีฮะซัน  เป็นแหล่งสุสานในสมัยอียิปต์โบราณ ในปัจจุบัน มันตั้งอยู่ทางใต้ของเมืองอัลมินยา ประมาณ 20 กิโลเมตร (12 ไมล์) ในภูมิภาคที่เรียกว่าอียิปต์ตอนกลาง ซึ่งเป็นพื้นที่ระหว่างเมืองอัสยูฏกับเมืองเมมฟิสBaines, John, and Jaromir Malek. Cultural Atlas Of Ancient Egypt. Revised Edition ed. Oxfordshire, England: Andromeda Oxford Limited, 2000

แม้ว่าจะมีการฝังศพในช่วงสมัยราชอาณาจักรเก่าอยู่บ้าง แต่ส่วนใหญ่จะใช้ที่นี้เป็นหลุมฝังศพกันในช่วงสมัยราชอาณาจักรกลาง ซึ่งกินระยะเวลาตั้งแต่ศตวรรษที่ 21 ถึง 17 ก่อนคริสตกาล (หรือ ยุคสำริดกลาง)Robins, Gay. The Art Of Ancient Egypt. Cambridge, MA: Harvard UP, 1997

ทางใต้ของแหล่งสุสานแห่งนี้เป็นวิหารที่โปรดให้สร้างโดยพระนางฮัตเชปซุต และฟาโรห์ทุตโมสที่ 3 เพื่ออุทิศแด่เทพีประจำท้องถิ่นนามว่า ปาเคต และเป็นที่รู้จักกันในชื่อ คูหาแห่งอาร์ทิมิส เพราะชาวกรีกได้เชื่อมโยงให้เทพีปาเคตเป็นเทพีพระองค์เดียวกันกับเทพีอาร์ทีมิส และวิหารแห่งนี้จมอยู่ใต้ดิน
# ดีนาร์กลันตัน
ดีนาร์กลันตัน  เป็นเงินตราที่ออกโดยรัฐบาลรัฐกลันตันของประเทศมาเลเซีย ซึ่งอ้างว่าสอดคล้องกับแนวคิดของดีนาร์ทองคำอิสลาม ดีนาร์กลันตันผลิตในรูปของเหรียญหลายหน่วยราคา เหรียญเหล่านี้ถูกทำขึ้นครั้งแรกในปี พ.ศ. 2549 โดยบริษัท Mariwasa Kraftangan ที่ตั้งอยู่ในเมืองกัวลากังซาร์ รัฐเปรัก ซึ่งเป็นผู้ผลิตของที่ระลึกและแบบจำลองวัตถุทางศิลปะและวัฒนธรรมท้องถิ่น และเปิดตัวโดยรัฐกลันตันเมื่อวันที่ 20 กันยายน พ.ศ. 2549 รัฐบาลกลันตันได้เสนอว่า เหรียญมีสถานะที่สามารถชำระหนี้ได้ตามกฎหมาย และเหรียญดีนาร์กลันตันที่รัฐนำออกจำหน่ายได้ขายหมดลงอย่างรวดเร็ว ซึ่งผู้ซื้อจำนวนมากมองว่าดีนาร์ทองคำเป็นทางเลือกที่ดีกว่าสกุลเงินของรัฐบาล (เงินเฟียต)

อย่างไรก็ตาม รัฐบาลกลางของมาเลเซียในกรุงกัวลาลัมเปอร์ปฏิเสธการมีสถานะชำระหนี้ได้ตามกฎหมายของดีนาร์กลันตัน โดยระบุว่ารัฐบาลกลันตันทำให้ประชาชนเข้าใจผิด สกุลเงินเดียวที่ชำระหนี้ได้ตามกฎหมายในรัฐกลันตันคือริงกิตมาเลเซีย ตามรัฐธรรมนูญของมาเลเซีย ตารางที่เก้า รายการ I หัวข้อย่อย 7.a รัฐของมาเลเซียไม่มีสิทธิ์ออกเงินตราของตนเอง อันที่จริง รัฐบาลกลางได้ประกาศต่อสาธารณะก่อนแล้วในปี 2549 ว่ารัฐบาลของรัฐในสหพันธ์ไม่สามารถออกสกุลเงินของตนเองได้ เพื่อปฏิเสธต่อแผนการที่ประกาศโดยรัฐบาลกลันตันและก่อนที่เหรียญใด ๆ จะถูกสร้างขึ้น

 การผลิตเหรียญทองคำและเงินของกลันตัน ใน พ.ศ. 2553 
โรงกษาปณ์ World Islamic Mint ที่นครอาบูดาบี สหรัฐอาหรับเอมิเรตส์ได้รับมอบอำนาจจากรัฐบาลกลันตันในการผลิตเหรียญชุดนี้

โดยเหรียญที่ได้รับการผลิตมีหน่วยเงินตราดังนี้:

โลหะเงิน 99.9% — 1, 2, 5, 10 และ 20 ดีร์ฮัม (dirham, درهم)
โลหะทองคำ 22 กะรัต — 1/2, 1, 2, 5 และ 8 ดีนาร์ (dinar, دينار)

ด้านหน้าของเหรียญเป็นสัญลักษณ์ประจำรัฐกลันตัน, คำว่า "รัฐบาลกลันตัน" ในภาษามลายูและอังกฤษ, มูลค่าหน้าเหรียญ และ ‰ ของวัสดุ  ส่วนด้านหลังเป็นอักษรวิจิตรภาษาอาหรับ มูลค่าที่ตราไว้มีดังนี้ (ข้อมูล ณ วันที่ 5 สิงหาคม พ.ศ. 2555)

โลหะทองคำ
 มูลค่าหน้าเหรียญ  น้ำหนัก (กรัม)  เส้นผ่าศูนย์กลาง (มม.)  ราคาจ่ายแลก1/2 ดีนาร์2.12516RM 387.001 ดีนาร์4.2521RM 774.002 ดีนาร์8.50022RM 1,548.005 ดีนาร์21.2525RM 3,870.008 ดีนาร์34.0032RM 6,192.00

โลหะเงิน
 มูลค่าหน้าเหรียญ  น้ำหนัก (กรัม)  เส้นผ่าศูนย์กลาง (มม.)  ราคาจ่ายแลก1 ดีร์ฮัม2.97522RM 25.002 ดีร์ฮัม5.95025RM 50.005 ดีร์ฮัม14.87532RM 125.0010 ดีร์ฮัม29.75041RM 250.0020 ดีร์ฮัม59.5050RM 500.00

เหรียญได้เปิดจำหน่ายในรัฐกลันตันในวันที่ 12 สิงหาคม พ.ศ. 2553 โดยไม่สามารถใช้ชำระหนี้ได้ตามกฎหมาย

เมื่อวันที่ 25 สิงหาคม พ.ศ. 2554 รัฐบาลรัฐกลันตันโดยดาโตะ นิก อับดุล อาซิซ นิก มัต ซึ่งดำรงตำแหน่งเมินเตอรีเบอซาร์แห่งรัฐกลันตัน ได้รวบรวมและจัดพิธีแจกจ่ายซะกาตแก่ประชาชนเป็นเหรียญดีนาร์และดีร์ฮัมกลันตัน
# ตา-เซติ
right|thumb|375x375px|แผนที่ของเขตปกครองทั้งหมดในอียิปต์บน
ตา-เซติ (ดินแดนแห่งธนู หรือ ตา-เคนทิต, ชายแดน หรือ พรมแดน) เป็นเขตปกครองเขตแรกของอียิปต์บน ซึ่งเป็นหนึ่งใน 42 เขตปกครองในสมัยอียิปต์โบราณ, Egypt Ancient.net, accessdate=2010-07-14, Egypt tourist authority, accessdate=2010-07-14, Ancient Egyptian religion, Philae.net, accessdate=2010-07-14, Reshafim.org, accessdate=2010-07-14, Aldokan.com, accessdate=2010-07-14, Digital Egypt for Universities, accessdate=2010-07-14 ตา-เซติเป็นเขตพื้นที่ชิดชายแดนกับดินอดนทางนิวเบียและชื่อนี้ยังใช้เพื่ออ้างถึงนิวเบียอีกด้วยAncient Nubia: A-Group 3800–3100 BCAncient Nubia: A Brief History. livescience.com

 ประวัติ 
ในทุกเขตปกครองจะถูกดูแลโดยผู้ปกครองท้องถิ่น (ผู้ว่าราชการท้องถิ่น) ซึ่งขึ้นโดยตรงกับฟาโรห์

พื้นที่ของเขตปกครองนี้ประมาณ 2 ชา-ตา (ประมาณ 5.5 เฮกตาร์ / 4.8 เอเคอร์ โดย 1 ชา-ตาเท่ากับ 2.75 เฮกตาร์ / 2.4 เอเคอร์) และประมาณ 10,5 อิเทรู (ประมาณ 112 กม. / 69,6 ไมล์ 1 อิเทรู เท่ากับ ยาวประมาณ 10.5 กม. / 6.2 ไมล์) , Faszination Ägypten (in German), accessdate=2010-07-14

เมืองหลักของเขตปกครองนี้ (Niwt) คือ อาบู / แอลเลเฟนไทน์ (ส่วนหนึ่งของเมืองอัสวานในปัจจุบัน) และเมืองอื่น ๆ ได้แก่ ป'อาอาเลก / ฟิเล (หรือ เมืองฟิเลในปัจจุบัน), ซูเนต / ไซยีน (หรือ เมืองอัสวานในปัจจุบัน) และ ปา-เซเบก / โอมโบอิ (หรือ เมืองคอม โอมโบในปัจจุบัน) โดยทุกเมืองหลัก (Niwt) จะมีวิหาร (Het net) ที่อุทิศให้กับเทพสูงสุดและจวนผู้ปกครองท้องถิ่น (Heqa het)

เทพหลักของเขตปกครองคือเทพฮอรัส และเทพอื่นๆ ได้แก่ อานูเคต, อาเรนสนูฟิส, ฮาธอร์, ไอซิส, คนุม, มันดูลิส, ซาเทต และโซเบค ปัจจุบันพื้นที่นี้เป็นส่วนหนึ่งของเขตผู้ว่าการอัสวาน

ยังคงพยายามศึกษาเกี่ยวกับชาวตา-เซติและอัตลักษณ์ของพวกเขา และในปัจจุบัน จากสิ่งที่ทราบกันเชื่อกันว่าพวกเขาใช้ภาษากลุ่มนีโล-ซาฮารันChristopher Ehret, The Civilizations of Africa: A History to 1800, University Press of Virginia, 2002.

 ผู้ปกครองท้องถิ่นแห่งตา-เซติ 
ต่อไปนี้เป็นลำดับวงศ์ตระกูลบางส่วนของผู้ปกครองท้องถิ่นแห่งตา-เซติในสมัยช่วงราชวงศ์ที่สิบสอง โดยนามของผู้ปกครองท้องถิ่นจะถูกขีดด้วยเส้นใต้
# แฮลิอูโปลิส
แฮลิอูโปลิส (I͗wnw, Iunu หรือ 𓉺𓏌𓊖; ,  'เสาหิน') เป็นนครที่สำคัญของอียิปต์โบราณ เป็นเมืองหลักของเขตปกครองที่สิบสามหรือเขตปกครองแห่งแฮลิอูโปลิสของอียิปต์ล่าง และเป็นศูนย์กลางทางศาสนาที่สำคัญ ปัจจุบันตั้งอยู่ในเมืองอัยน์ชัมส์ ชานเมืองทางตะวันออกเฉียงเหนือของกรุงไคโร

แฮลิอูโปลิสเป็นหนึ่งในเมืองที่เก่าแก่ที่สุดของอียิปต์โบราณ ซึ่งถูกครอบครองตั้งแต่ช่วงสมัยก่อนราชวงศ์. มันขยายตัวอย่างมากภายใต้สมัยราชอาณาจักรเก่าและสมัยราชอาณาจักรกลาง แต่ปัจจุบันส่วนใหญ่ของเมืองถูกทำลาย ชิ้นส่วนของวิหารและอาคารอื่น ๆ ถูกนำไปใช้ใหม่เพื่อสร้างกรุงไคโรในยุคกลาง ข้อมูลส่วนใหญ่เกี่ยวกับเมืองโบราณนี้มาจากบันทึกที่ยังหลงเหลืออยู่

ส่วนที่หลงเหลือที่สำคัญของเมืองแฮลิอูโปลิสคือ เสาโอเบลิสก์ของวิหารแห่งรา-อาตุมที่โปรดให้สร้างโดยฟาโรห์เซนุสเรตที่ 1 จากราชวงศ์ที่สิบสองแห่งอียิปต์ และซากวิหารก็คงอยู่ในตำแหน่งเดิม ซึ่งในปัจจุบันวิหารดังกล่าวอยู่ในอัล-มาซัลลา เขตอัล-มาตารัยยาห์ กรุงไคโร.  เสาโอเบลิสก์เป็นเสาหินแกรนิตสีแดงความสูง 21 เมตร (69 ฟุต) มีน้ำหนัก 120 ตัน (240,000 ปอนด์) และเชื่อกันว่าเป็นเสาโอเบลิสก์ที่เก่าแก่ที่สุดในโลกที่ยังหลงเหลืออยู่ ชาวโรมันนำเสาโอเบลิสก์แห่งมอนเตซิโตริโอไปยังกรุงโรมภายใต้การนำของจักรพรรดิเอากุสตุส ซึ่งยังคงหลงเหลืออยู่ เสาโอเบลิสก์ขนาดเล็กสองเสาที่เรียกว่า เข็มแห่งคลีโอพัตรา ก็ถูกค้นย้ายไปยังเมืองลอนดอนและนิวยอร์กเช่นกัน

ชื่อ

แฮลิอูโปลิสเป็นชื่อที่แผลงเป็นละตินจากชื่อภาษากรีกโบราณว่า Hēlioúpolis  หมายถึง "เมืองแห่งดวงอาทิตย์" เฮลิออส เทพที่เป็นบุคลาธิษฐานของดวงอาทิตย์ เป็นเทพที่ชาวกรีกระบุเทียบกับราและอาตุม เทพเจ้าอียิปต์ที่มีลัทธิหลักบูชาในเมืองนี้

ชื่อดั้งเดิมของเมืองนี้คือ  ("เสาหิน") ซึ่งไม่ทราบรูปสะกดที่แท้จริง เนื่องจากชาวอียิปต์โบราณบันทึกเฉพาะรูปพยัญชนะ รูปทับศัพท์ของนักนักอียิปต์วิทยาคือ Iunu แต่ในภาษาฮีบรูไบเบิลปรากฏเป็น ʾŌn (,ปฐมกาล 41:45 ปฐมกาล 41:50) และ ʾĀwen (เอเสเคียล 30:17, อาโมส 1:5) ทำให้นักวิชาการบางส่วนสร้างรูปสะกดใหม่เป้น *ʔa:wnu บางทีจาก /ja:wunaw/ ในแบบเก่า นอกจากนี้ยังพบรูปแบบในรูปของ Awnu และ Annu ชื่อที่อยู่รอดในภาาษาคอปติกคือ  ŌnTLA lemma no. C5494 (ⲱⲛ), in: Coptic Dictionary Online, ed. by the Koptische/Coptic Electronic Language and Literature International Alliance (KELLIA), https://coptic-dictionary.org/entry.cgi?tla=C5494

ชื่อเมืองนี้ปรากฏในPyramid Texts ของราชอาณาจักรเก่าแห่งอียิปต์ ในชื่อ "บ้านเรือนของรา" (House of Ra).
# อะเลคซันดร์ บอร์ตนิคอฟ
อะเลคซันดร์ วาซีลเยวิช บอร์ตนิคอฟ (เกิดเมื่อ 15 พฤศจิกายน พ.ศ. 2494) เป็นเจ้าหน้าที่ข่าวกรองของรัสเซียซึ่งดำรงตำแหน่งผู้อำนวยการสำนักข่าวกรองแห่งสหพันธ์ หรือ "เอฟเอสบี (FSB)" ซึ่งเป็นหน่วยต่อต้านก่อการร้ายของรัสเซียมาตั้งแต่ปี พ.ศ. 2551 เขาเป็นหนึ่งในสมาชิกที่มีอำนาจมากที่สุดของกลุ่มไซโลวิคของวงในตัวจริงและท่อน้ำเลี้ยงของประธานาธิบดีวลาดีมีร์ ปูติน
# ฮาระ ทากาชิ
ฮาระ ทากาชิ (, 15 มีนาคม ค.ศ. 1856 – 4 พฤศจิกายน ค.ศ. 1921) เป็นนักการเมืองชาวญี่ปุ่นที่ดำรงตำแหน่งนายกรัฐมนตรีญี่ปุ่น ตั้งแต่ปี ค.ศ. 1918 จนกระทั่งเขาถูกลอบสังหาร

ก่อนที่จะก้าวขึ้นสู่ตำแหน่งสำคัญทางการเมือง ฮาระ ทากาชิ เคยดำรงตำแหน่งทางการทูตระดับรองมาก่อน และได้รับเลือกให้เป็นสมาชิกสภาผู้แทนราษฎร ในนามพรรค Rikken Seiyūkai ซึ่งเป็นพรรคการเมืองที่มีอิทธิพลในขณะนั้น

แหล่งข้อมูลอื่น

 Hara Kei Memorial Hall
 Tsuyoshi Masuda, Takashi Hara and China, part 1
 Tsuyoshi Masuda, Takashi Hara and China, part 2
# ลีแอนน์ หลี่
ลีแอนน์ หลี่  หรือ หลี่ ย่าหนาน (เกิด 25 พฤศจิกายน ค.ศ. 1984) เป็นนักแสดงและพิธีกรรายการโทรทัศน์ชาวแคนาดาเชื้อสายจีน เจ้าของตำแหน่งมิสไชนิสอินเตอร์เนชั่นแนล ประจำปี 2005 โดยเธอได้ครองตำแหน่งถัดจาก จง เจียซิน

ประวัติ
ลีแอนน์ หลี่ เกิดที่นครเซี่ยงไฮ้ ประเทศจีน มีชื่อภาษาจีนว่า หลี่ ย่าหนาน เธอย้ายมาใช้ชีวิตที่ประเทศแคนาดาตามครอบครัวของเธอตั้งแต่ยังเด็ก โดยเธอศึกษาในระดับชั้นอุดมศึกษา ทางด้านวิจิตรศิลป์ ที่มหาวิทยาลัยบริติชโคลัมเบีย เมืองแวนคูเวอร์ และเข้าประกวดมิสไชนิสแวนคูเวอร์ ประจำปี 2004 ขณะเรียนอยู่ชั้นปีที่ 2

เข้าสู่วงการบันเทิง
เมื่ออายุได้ 20 ปี ลีแอนน์ หลี่ ตัดสินใจเข้าประกวดนางงามในเวทีมิสไชนิสแวนคูเวอร์ ครั้งที่ 10 ประจำปี ค.ศ. 2004 ที่ประเทศแคนาดา และได้ตำแหน่งชนะเลิศพร้อมกับได้รับรางวัลขวัญใจช่างภาพไปครอง จากการที่เธอได้รับตำแหน่งมิสไชนิสแวนคูเวอร์ ทำให้เธอได้เป็นตัวแทนของเมืองแวนคูเวอร์ ไปประกวดมิสไชนิสอินเตอร์เนชั่นแนล ในปี ค.ศ. 2005 ที่ฮ่องกง 

ในการประกวดมิสไชนิสอินเตอร์เนชั่นแนล ประจำปี 2005 ลีแอนน์ หลี่ ที่เป็นตัวแทนจากเมืองแวนคูเวอร์ ประเทศแคนาดา สามารถคว้ารางวัลชนะเลิศมาครองได้สำเร็จ โดยเอาชนะ ฟาลา เฉิน ที่เป็นตัวแทนจากเมืองนิวยอร์ก สหรัฐอเมริกา ทำให้เธอได้เซ็นสัญญาเป็นนักแสดงของทีวีบีและมีผลงานการแสดงละครโทรทัศน์ให้กับทีวีบีอย่างต่อเนื่องถึง 10 ปี

ผลงานการแสดง
ละครโทรทัศน์
 ปี  เรื่อง  ชื่อละครภาษาจีน  รับบท  หมายเหตุ 2006  หนี้รัก หักเหลี่ยมหัวใจ  女人唔易做    รับเชิญ ทีมประกันรัก ประกันชีวิต  愛情全保     ไดซีบิซิเนส  賭場風雲     2007  สงครามชีวิต ลิขิตชะตา  歲月風雲    วิมานสร้างรัก สถาปนิกลิขิตดวงใจ  建築有情天     2008  แม่ผัวจอมเฮี้ยบกับสะใภ้ซุ่มซ่าม  野蠻奶奶大戰戈師奶    รับเชิญ หน่วยเฉพาะกิจ พลิกคดีเด็ด 2  法證先鋒II     ทีเด็ดแม่บ้านตลาดหุ้น  師奶股神    2009  ไฟนรก เพลิงชีวิต 3  烈火雄心 3  พาน ข่ายหลิน (คริสตี)  วุ่นนัก หัวใจปรุงรส  有營煮婦  แนนซี 2010  ลุ้นรักนักสืบ  搜下留情   รับเชิญ มือปราบพ่ายรัก  大明宫词  โบวี ชอย รับเชิญ2011  โอนลียู  只有您    เปิดคดีเดือด  真相    รับเชิญ แค้นรักซาตาน  不速之約    รับเชิญ2012  บริษัทวุ่นรักวลเวง  衝呀！瘦薪兵團  ดร.เสิ่น ซีเหวิน (ฟลอรา)2013  หมอใจเด็ด 2  仁心解碼 II  จิตแพทย์ ถัง เจียลี่  พี่น้อง 2 คม  巨輪  จัวหนิง (เอมิลี) 2014  คนระห่ำคม  叛逃  หยาง เหรินเหม่ย (เบ็ตตี้)  บุรุษ 2 คม  忠奸人  ชือ เจียลี่ (สการ์เล็ต)  เชดส์ออฟไลฟ์  我們的天空  กัว ลี่ชิง  บริษัทลูกแท้วายป่วง  老表，你好 hea！ จิน ผิงเหมย  2015  ตำนานรักฟ้าลิขิต  東坡家事  องค์หญิงโซ่วอัน  2016  สงครามวงการแฟชั่น  潮流教主  มาร์ธา หม่าน 

ภาพยนตร์
 ปี  เรื่อง   รับบท  หมายเหตุ 2015  ล่าข้ามโลก แฮกเกอร์มหากาฬ  จนท.กู้ภัยฉุกเฉิน
# แอมีร์แอบบอส โฮเวย์ดา
แอมีร์แอบบอส โฮเวย์ดา (18 กุมภาพันธ์ พ.ศ. 2462 – 7 เมษายน พ.ศ. 2522) เป็นนายกรัฐมนตรีอิหร่านคนที่ 42 ในสมัยราชวงศ์ปาห์ลาวีที่ดำรงตำแหน่งระหว่าง พ.ศ. 2508 ถึง พ.ศ. 2521 เป็นนายกรัฐมนตรีอิหร่านที่รั้งตำแหน่งนานที่สุดในประวัติศาสตร์อิหร่าน นอกจากนี้เขายังเคยดำรงตำแหน่งรองนายกรัฐมนตรีและรัฐมนตรีคลัง

เขาถูกปลดออกจากตำแหน่งในประมาณเดือนพฤศจิกายน พ.ศ. 2521 และถูกจับกุมในปีเดียวกันโดยรัฐบาลทหารของพระเจ้าชาห์ และในที่สุดก็ถูกประหารชีวิตทันทีหลังการปฏิวัติอิหร่านเมื่อวันที่ 7 เมษายน พ.ศ. 2522 ฐาน "ทำสงครามต่อพระเจ้า" และ "เผยแพร่การทุจริตบนโลก"
# โทโชไดจิ
โทโชไดจิ หรือ วัดโทโชได  คือวัดพุทธมหายานนิกายริชชู ตั้งอยู่ในเมืองนาระ จังหวัดนาระ ประเทศญี่ปุ่น ก่อตั้งในปี พ.ศ. 1302 ในสมัยนาระ โดยพระภิกษุเจียนเจินสมัยราชวงศ์ถังของจีน (หรือ กันจิน ในภาษาญี่ปุ่น) และเป็นหนึ่งในสถานที่สำคัญที่ขึ้นทะเบียนเป็นมรดกโลกในนาม "อนุสรณ์สถานทางประวัติศาสตร์นาระโบราณ" เมื่อ พ.ศ. 2541 มรดกโลกโดยองค์การยูเนสโกHistoric Monuments of Ancient Nara

ประมวลภาพ
# ไทยแลนด์แชมเปียนส์คัพ 2565
ไทยแลนด์แชมเปียนส์คัพ 2565 (หรือ ไดกิ้นไทยแลนด์แชมเปียนส์คัพ ตามชื่อผู้สนับสนุน) เป็นการแข่งขันไทยแลนด์แชมเปียนส์คัพครั้งที่ 6 ซึ่งเป็นการพบกันระหว่างบุรีรัมย์ ยูไนเต็ด ซึ่งเป็นทีมที่ชนะเลิศการแข่งขันฟุตบอลรีโว่ ไทยลีก และช้าง เอฟเอคัพ ในฤดูกาลที่ผ่านมา กับบีจี ปทุม ยูไนเต็ด ทีมรองชนะเลิศไทยลีกฤดูกาลที่ผ่านมา บุรีรัมย์ได้เข้าร่วมแข่งขันรายการนี้เป็นครั้งที่ 3 หลังจากที่เคยเข้าร่วมในปี พ.ศ. 2561 และ พ.ศ. 2562 ในขณะที่บีจี ปทุม ได้เข้าร่วมแข่งขันรายการนี้เป็นครั้งที่ 2 ติดต่อกัน โดยในปีที่แล้ว พวกเขาสามารถเอาชนะลีโอ เชียงราย ยูไนเต็ด ไปได้ 1–0 โดยไทยแลนด์แชมเปียนส์คัพ 2565 นี้ จะแข่งขันในวันที่ 6 สิงหาคม พ.ศ. 2565 ที่สนามกีฬาเฉลิมพระเกียรติ 80 พรรษา 5 ธันวา 2550 ในอำเภอเมืองนครราชสีมา จังหวัดนครราชสีมา

 สนามแข่งขัน 
thumb|left|สนามกีฬาเฉลิมพระเกียรติ 80 พรรษา 5 ธันวา 2550 สนามแข่งขันในครั้งนี้
การแข่งขันไทยแลนด์แชมเปียนส์คัพครั้งนี้ จะแข่งขันกันที่สนามกีฬาเฉลิมพระเกียรติ 80 พรรษา 5 ธันวา 2550 ในอำเภอเมืองนครราชสีมา จังหวัดนครราชสีมา โดยเป็นสนามแห่งที่ 5 ที่ใช้จัดการแข่งขันรายการนี้ ต่อจากสนามศุภชลาศัย, สนามกีฬากองทัพบก, ธันเดอร์โดมสเตเดียม และสนามกีฬาสมโภชเชียงใหม่ 700 ปี และนับเป็นครั้งที่ 2 ติดต่อกันที่แข่งขันกันนอกพื้นที่กรุงเทพมหานครและปริมณฑล

ปัจจุบันสนามกีฬาเฉลิมพระเกียรติ 80 พรรษา 5 ธันวาคม 2550 เป็นสนามเหย้าของสโมสรฟุตบอลนครราชสีมา มาสด้า และเคยเป็นสนามหลักในซีเกมส์ 2007 และกีฬาแห่งชาติ ครั้งที่ 43 ที่นครราชสีมาเป็นเจ้าภาพ

 ภูมิหลัง  

สโมสรการเข้ารอบการแข่งขันครั้งที่ผ่านมา (ตัวหนาคือชนะเลิศ)บุรีรัมย์ ยูไนเต็ดชนะเลิศไทยลีก ฤดูกาล 2564–65 และช้าง เอฟเอคัพ 2564–652 (2561, 2562)บีจี ปทุม ยูไนเต็ดรองชนะเลิศไทยลีก ฤดูกาล 2564–651 (2564)

 การถ่ายทอดสด 
 AIS Play
 PPTV 36

 การแข่งขัน 
 รายละเอียด 

รายชื่อผู้เล่น: GK 1 ศิวรักษ์ เทศสูงเนินRB 15 นฤบดินทร์ วีรวัฒโนดม (c)CB 3 พรรษา เหมวิบูลย์CB 22 รีบีน ซูลากอ      LB 5 ธีราทร บุญมาทันDM 8 รัตนากร ใหม่คามิDM 20 โกรัน เคาซิช    RM 10 ฟรังก์ กัสตาเญดา      AM 9 ศุภชัย ใจเด็ด      LM 21 ศุภณัฏฐ์ เหมือนตาCF 99 โจนาธาน โบลิงกี    ผู้เล่นสำรอง:GK 59 นพพล ละครพลDF 2 ศศลักษณ์ ไหประโคน      DF 14 ชิติพัทธ์ แทนกลางDF 44 ดิเอโก บาร์ดังกา      MF 6 พีรดนย์ ฉ่ำรัศมี      MF 11 ชุติพนธ์ ทองแท้MF 64 ธีรภักดิ์ เปรื่องนาMF 67 ธนดล ขาวสะอาดFW 77 อองตูหัวหน้าผู้ฝึกสอน: มาซาตาดะ อิชิอิ300pxรายชื่อผู้เล่น: GK 26 กิตติพงศ์ ภูแถวเชือกRB 27 เจสซี่ เคอร์แรน      CB 17 เออร์ฟาน ฟานดีCB 41 กาสซิโอ ไซด์      LB 3 สหรัฐ ปองสุวรรณRM 18 ปฐมพล เจริญรัตนาภิรมย์      CM 36 พิธิวัต สุขจิตธรรมกุลCM 6 สารัช อยู่เย็น (c)LM 8 วรชิต กนิตศรีบำเพ็ญ  CF 99 อิคซาน ฟานดี  CF 10 ธีรศิลป์ แดงดา      ผู้เล่นสำรอง:GK 39 ประสิทธิ์ ผดุงโชคDF 13 เอร์เนสโต ภูมิภาDF 15 อภิสิทธิ์ โสรฎาDF 16 จักพัน ไพรสุวรรณ      DF 22 สันติภาพ จันทร์หง่อมDF 30 อันเดรส ตุญเญซ      MF 11 เจริญศักดิ์ วงษ์กรณ์      MF 24 ฉัตรมงคล ทองคีรีFW 7 จีโอกู      หัวหน้าผู้ฝึกสอน: มาโกโตะ เทงูราโมริ
ผู้ช่วยผู้ตัดสิน:
 อภิชิต โนพวน
 ราเชนทร์ ศรีชัย
ผู้ตัดสินที่สี่:
 นิวัฒน์ อินสอาด
ผู้ช่วย วีเออาร์:
 ศิวกร ภูอุดม
 ทานินทร์ รื่นจิตต์

กติกาการแข่งขัน
แข่งขันเวลาปกติ 90 นาที
ตัดสินด้วยการดวลลูกโทษ หากยังเสมอกันในเวลา
เปลี่ยนตัวผู้เล่นสูงสุดได้ห้าคนในสามเวลา
# สถานีรถไฟยามาโตะ-ไซไดจิ
สถานีรถไฟยามาโตะ-ไซไดจิ หรือ สถานีรถไฟไซไดจิ  เป็นสถานีรถไฟบริเวณชานเมืองนครนาระ จังหวัดนาระ ประเทศญี่ปุ่น บริหารโดยบริษัทรถไฟคินเท็ตสึ

สถานีเป็นชุมทางรถไฟสี่ทิศทาง ได้แก่ สายนาระจากโอซากะทางทิศตะวันตก และนาระทางทิศตะวันออก สายเกียวโต จากเกียวโตทางทิศเหนือ และสายคาชิฮาระ จากคาชิฮาระทางทิศใต้

 เหตุการณ์สำคัญ 
วันที่ 8 กรกฎาคม พ.ศ. 2565 ชินโซ อาเบะ อดีตนายกรัฐมนตรีญี่ปุ่นและสมาชิกสภาผู้แทนราษฎร ถูกลอบสังหารในงานกิจกรรมทางการเมืองนอกสถานี
# ตำราคำสอนแห่งอเมเนมเฮต
ตำราคำสอนแห่งอเมนเอมเฮต (หรือที่รู้จักในชื่อ "คำแนะนำของฟาโรห์อเมนเอมฮัตที่ 1 ถึงพระราชโอรสของพระองค์ เซซอสทริส") เป็นบทกวีอียิปต์โบราณเรื่องสั้นประเภทตำราคำสอนเซไบยต์ (sebayt) ที่เขียนขึ้นในช่วงต้นของสมัยราชอาณาจักรกลาง บทกวีนี้ใช้รูปแบบของบทพูดคนเดียวที่เร้าอารมณ์ยิ่ง ซึ่งส่งมาจากดวงพระวิญญาณของฟาโรห์อเมนเอมฮัตที่ 1 จากราชวงศ์ที่สิบสองแห่งอียิปต์ที่ถูกลอบปลงพระชนม์ให้กับฟาโรห์เซนุสเรตที่ 1 ผู้เป็นพระราชโอรส โดยบรรยายถึงแผนการสมคบคิดที่ทำการลอบปลงพระชนม์พระองค์ J. P. Allen thinks the outcome of the conspiracy is inconclusive และกำชับพระราชโอรสของพระองค์ไม่ให้เชื่อใจใครเลย บทกวีนี้เป็นการขออภัยโทษต่อการกระทำของฟาโรห์ก่อนหน้า และจบลงด้วยการชักชวนให้ฟาโรห์เซนุสเรตขึ้นครองพระราชบัลลังก์และปกครองอย่างชาญฉลาดแทนฟาโรห์อเมนเอมฮัต
# ชัยปุระนครนิคม
องค์การเทศบาลชัยปุระ  หรือ ชัยปุระนครนิคม (อักษรโรมัน: Jaipur Nagar Nigam) เป็นองค์การบริหารเทศบาลนครชัยปุระ รัฐราชสถาน ประเทศอินเดีย มีภาระรับผิดชอบในการบริหารโครงสร้างพื้นฐานและสาธารณูปโภคในนคร องค์การประกอบด้วยแขวง 250 แขวง แต่ละแขวงมีตัวแทนจากการเลือกตั้ง ชัยปุระแบ่งเป็นสองเขตเลือกตั้งได้แก่ชัยปุระ (Jaipur) และชัยปุระชนบท (Jaipur Rural) นายกเทศบาลคนแรกคือศรี โมหัน ลาล คุปตะ (Shri Mohan Lal Gupta) ดำรงตำแหน่งในปี 1994
# เกาะตาชัย
เกาะตาชัย เป็นเกาะในอุทยานแห่งชาติหมู่เกาะสิมิลัน ในตำบลลำแก่น อำเภอท้ายเหมือง จังหวัดพังงา อยู่ไม่ไกลจากหมู่เกาะสุรินทร์ เหตุที่ชื่อเกาะตาชัยเพราะตาชัยเป็นผู้พบเกาะนี้ เป็นส่วนหนึ่งของอุทยานแห่งชาติหมู่เกาะสิมิลันเมื่อ พ.ศ. 2541 เริ่มเปิดให้นักท่องเที่ยวได้ตั้งแต่วันที่ 15 ตุลาคม พ.ศ. 2556 บนเกาะไม่มีที่พัก ไม่มีอาหารขาย มีสิ่งอำนวยความสะดวกคือห้องน้ำแยกชายหญิงเป็นสัดส่วน

เกาะตาชัยมีพื้นที่ 12 ตารางกิโลเมตร และมีชายหาดเพียงแห่งเดียวอยู่ทางด้านทิศตะวันออกของเกาะยาวประมาณ 700 เมตร คนท้องถิ่นเรียกกันว่า หาดหน้าเกาะ ชายหาดมีทรายขาวละเอียด น้ำทะเลสีฟ้าใส มีแนวปะการังและปลาหลากหลายชนิด สามารถเล่นน้ำ ดำน้ำตื้น รวมไปถึงสามารถดำน้ำลึกได้ที่บริเวณกองหินใต้น้ำใกล้หัวแหลมทางด้านใต้ของเกาะ ซึ่งเป็นจุดที่นักดำน้ำมีโอกาสจะพบเห็นฉลามวาฬและปลากระเบนราหูได้มากที่สุดจุดหนึ่งของทะเลไทยฝั่งอันดามัน มีพืชและสัตว์เฉพาะถิ่นอย่างสาหร่ายใบมะกรูด ปูเสฉวนยักษ์ หอยมรกตซึ่งเป็นหอยชนิดใหม่ พบเพียงแห่งเดียวบนเกาะตาชัย รวมถึงพบปูไก่ซึ่งเป็นปูน้ำจืดขนาดใหญ่ที่มีเสียงร้องคล้ายไก่
# ฮามามัตสึโจ
ฮามามัตสึโจ  เป็นย่านธุรกิจทางทิศใต้ของย่านชิมบาชิ เขตมินาโตะ โตเกียว บริเวณชายฝั่งอ่าวโตเกียว
# ไอ ไอ ไอ ไอศกรีม
ไอ ไอ ไอ ไอศกรีม  เป็นซีรีส์อนิเมะสั้น 3D CGI ผลิตโดยสตูดิโอชินเอแอนิเมชัน และ TIA ร่วมกับเครือไอศกรีมจังหวัดโอนินาวะ Blue Seal และบริษัทของเล่น Takara Tomy กำกับโดยจูเรีย มัตสึโมโตะ (TsukiPro the Animation) และเขียนบทโดยฮิโรโกะ ฟูกูดะ (Amanchu! Advance) และออกแบบตัวละครโดยอายะ มัตสึอิ ออกอากาศทางช่องทีวีโตเกียวผ่านรายการวาไรตีสำหรับเด็ก Kinder TV ตั้งแต่เดือนเมษายนถึงมิถุนายน พ.ศ. 2564 ฤดูกาลที่ 2 เริ่มออกอากาศในเดือนกรกฎาคม พ.ศ. 2565 

ดูเพิ่ม
 ปุยปุย มอลก้า